Diari Oficial de la Generalitat Valenciana


Sumari del DOGV 9962, del 22-10-2024 (2024/11390)

RESOLUCIÓ de 18 d'octubre de 2024, de la Direcció General de l’Institut Valencià de Cultura, per la qual s’amplia el termini màxim de presentació de la justificació de les subvencions per a la producció d’obres audiovisuals per als exercicis 2022, 2023 i 2024.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9962

Data del DOGV
:   22-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11019

CVE
:   QNRA-J-8133-34190

Data del document
:   18-10-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública
    * indústria audiovisual
    * cultura

I. Mitjançant l’Ordre 57/2022, de 26 de setembre, de la Conselleria d’Educació, Cultura i Esport, per la qual s’aproven les bases reguladores i es convoca la concessió de les subvencions per als exercicis 2022, 2023 i 2024 d’ajudes a la producció d’obres audiovisuals (DOGV 9439, 30.09.2022).

La base setzena estableix a l’apartat 21 que:

«Les empreses beneficiàries de les ajudes de caràcter pluriennal previstes en la present ordre han de:

a) Fins al 30 de novembre de 2022:

Justificar les despeses fetes en la producció per un import com a mínim igual a la part de la subvenció fixada per a aquesta anualitat. (...)

b) Fins al 30 de novembre de 2023:

Les empreses beneficiàries han de justificar despeses fetes en la producció per un import com a mínim igual a la part de la subvenció fixada per a aquesta anualitat.

c) Fins al 31 d’octubre de 2024:

Justificar la despesa corresponent a l’import de la subvenció concedida. (...)»

II. Davant la diferència de criteri en cadascuna de les anualitats per a definir el termini de les justificacions, la uniformització en les justificacions de les posteriors convocatòries a 30 de novembre de cada anualitat i vistes les dificultats en les quals es veuen immerses diverses entitats beneficàries per a complir amb el termini de justificacions de l’any 2024, es fa necessària la modificació del termini previst a la base setzena de bases i convocatòria, i ampliar aquest termini per a l’efectiva realització de les activitats.

III. Concorren les raons previstes en l’article 35.1.e de la Llei 39/2015, d’1 d’octubre, del procediment administratiu comú de les administracions públiques, per a acordar d’ofici l’ampliació del termini per a la justificació d’estes ajudes.

Per a donar les màximes facilitats per a finalitzar les actuacions subvencionables i presentar la corresponent justificació i, d’aquesta manera, contribuir a l’eficàcia de la convocatòria,

RESOLC

*Primer*

Ampliar fins al 30 de novembre de 2024 el termini per poder presentar la justificació de les ajudes convocades per l’Ordre 57/2022, de 26 de setembre, de la Conselleria d’Educació, Cultura i Esport, per la qual s’aproven les bases reguladores i es convoca la concessió de les subvencions per als exercicis 2022, 2023 i 2024 d’ajudes a la producció d’obres audiovisuals (DOGV 9439, 30.09.2022).

*Segon*

Publicar aquesta resolució en el *Diari Oficial de la Generalitat Valenciana*, de conformitat amb l’article 45.1 de la Llei 39/2015, d’1 d’octubre, del procediment administratiu comú de les administracions públiques.

*Tercer*

Contra la present resolució no es pot interposar cap recurs, de conformitat amb el que estableix l’article 32.3 de la Llei 39/2015, d’1 d’octubre, del procediment administratiu comú de les administracions públiques.

  

València, 18 d'octubre de 2024

Álvaro López-Jamar Caballero

Director general de l'Institut Valencià de Cultura